<classify> Kutokana na jambo hilo, Waziri Mwakyembe ameiagiza TFF na TRA kukutana na kulimaliza suala lao ndani ya siku mbili.Tukio la Yono kuwashusha Serengeti Boys kwenye basi na kuondoka nalo lilitokea Dar es Salaam wakati timu hiyo ikiwa kwenye basi hilo tayari kwa safari ya kwenda nyumbani kwa Makamu wa Rais, Samia Suluhu Hassan aliyewaalika kwa chakula cha jioni kuwaaga kwa safari ya kwenda Gabon kwenye michuano ya Afrika ambapo wataanzia Morocco kwenye kambi ya maandalizi. Timu hiyo iliondoka jana jioni.Kwa muda mrefu, TRA imekuwa kwenye malumbano ya kodi na TFF ikiwadai malimbikizo ya kodi Sh bilioni 1.2 kama kodi za mishahara ya waliokuwa makocha wa timu ya taifa, Taifa Stars, Mbrazili Marcio Maximo na Mdenmark, Jan Poulsen kwa miaka takriban minane.Akizungumza katika hafla ya chakula cha jioni iliyoandaliwa na Makamu wa Rais Samia Suluhu Hassan kwa Serengetri Boys nyumbani kwake, Waziri Mwakyembe alimuagiza Katibu Mkuu wa Wizara, Katibu wa Wizara ya Fedha na Kamishna Jenerali wa TRA wakutane kulimaliza suala hilo ndani ya siku mbili.Ikishindikana hiki kikao kufanyika mheshimiwa Mama Samia nitakuja kushitaki kwako. Hicho kikao naomba kifanyike kama nilivyoagiza mapema, sitaki kusikia tena kuhusu hilo deni, alisema Dk Mwakyembe.Ninaogopa nisipoyasema haya mapema TRA, watakuja kukamata basi wakati linakwenda Uwanja wa Ndege tukachelewa ndege ya kwenda Morocco,.Alisema anachukua hatua hiyo kwa sababu baada ya kulifuatilia deni lenyewe linaloikabili TFF linaonekana ni Serikali.Deni hilo la Sh bilioni 1.2 linatokana na kodi za mishahara ya waliokuwa makocha wa timu ya taifa, Taifa Stars, Mbrazili Marcio Maximo na Mdenmark, Jan Borge Poulsen kuanzia mwaka 2016 hadi 2010.Tayari TFF chini ya Rais wake, Jamal Malinzi imefanikiwa kulipa deni lingine la zaidi ya Sh milioni 400 la kodi ya Ongezeko la Thamani VaT la ziara ya timu ya taifa ya Brazil nchini mwaka 2010 ilipokuwa njiani kwenye Afrika Kusini kwenye fainali za Kombe la Dunia.Wakati huo huo, TRA imewataka mashabiki wa soka nchini kutambua kuwa inalijadili kwa kina tukio la kukamatwa kwa basi hilo likiwa limebeba timu ya taifa ya vijana.Msemaji wa TRA, Richard Kayombo alisema kuwa mamlaka hiyo imesikitishwa na kitendo hicho na kuwa inaendelea na mazungumzo ya ndani kuona ni hatua gani ya kuchukua.Alisema, TRA ni sehemu ya wananchi na timu hiyo ni ya wananchi: Tunapenda kuwaomba radhi na pia kulaani kwa kitendo kile kwa kuwa kwanza sio uungwana na pili ilitakiwa kutumika kwa hekima zaidi na sio kile kilichofanyika pale, kwa kweli TRA inalifuatilia kiundani suala hilo kwa sasa, alisema Kayombo.Akizungumza na gazeti hili Mkurugenzi wa Yono Auction Mart, Stanley Yono alisema kuwa kampuni yake ilikuwa ikitekeleza maagizo ya serikali ya kukusanya wadaiwa wa TRA.Kwa sasa ninachoweza kusema ni kuwa maofisa wa kampuni hii walikuwa kwenye utekelezaji wa majukumu yao na hiyo ilikuwa ni sehemu ya kazi hiyo, alisema Yono.  <topic>: MICHEZO 